google/wiki40b huggingface dataset:
Hafrsfjordbrua

Hafrsfjordbrua er ei betongbjelkebru som går fra Kvernevik i Stavanger kommune til Jåsund i Tananger krets i Sola kommune. Brua er ble offisielt åpnet 15. juni 1967 og er i bruk i dag. Brua er en del av riksvei 509 og er om lag 220 meter lang. Statens vegvesen har planer om ny bru i fremtiden som skal ha 4 felt, 2 for kollektiv.

Historie

Den første brua over sundet var en steinbru med roterende brulegeme slik at seilbåter kunne slippe gjennom. Den ble åpnet i 1925, og erstattet da fergeforbindelsen mellom Buseneset og Jåsund.
På begge sider av sundet kan man se rester av den gamle brua. En av de runde steinpillarene står igjen i sundet, resten er revet. Fra gang- og sykkelveien på den nye brua går det som er igjen av veien ut til den gamle brua.
Pseudoholophylla

Utbredelse

Slekten er utbredt i Australia.
Mount Kabuyao

Mount Kabuyao (også skrevet Mount Cabuyao) er et fjell på Filippinene i kommunen Tuba i provinsen Benguet. Toppen kneiser over 2.000 moh,  med utsyn over Baguio. Det forveksles ofte med Mount Santo Tomas, et noe høyere fjell tett ved siden av.
Oppe på toppen er det telereléstasjoner og radaranlegg. Her er det også et privat observatorium og en AA radarstasjon, tidligere drevet av amerikanske militære styrker stasjonert i landet. Et vannreservoar er bygd for å kunne betjene City of Baguio og andre mindre steder. Noen få bønder bor på fjellets topp. De har en adminstrasjonsbygning og en skole.
De to store satellittallerkenene på toppen er blitt et landemerke i Baguio City. Fra toppen er det på gode dager ikke bare mulig å skue over hele Baguio i øst, men også over deler av provinsen Pangasinan i vest; noen dager kan man se cargoskip i Sørkinahavet.
Costinota

Utseende

En middelsstor, brun- og gulaktig gullbasse uten metallisk glans. Pronotum er mye smalere enn dekkvingene, tett kledt med gulaktig bestøvning bortsett fra på to blanke, svarte lengdestriper som går fra bakkanten ca. 2/3 mot forkanten hos hannen, like til forkanten hos hunnen. Dekkvingene er rødbrune, mørkere rundt scutellum, som er tett kledt med gule hår, og har to par store, kremgule flekker langs sømmen og tre par mindre, gulaktige flekker langs ytterkanten.
Det er også kremgule flekker langs kroppssidene og en stor på den bakerste ryggplaten (pygidium).

Utbredelse

Arten er utbredt i India.
Time and a Word

Bakgrunn

Etter ønske fra Jon Anderson og Chris Squire ble det benyttet et symfonisk orkester for å gi lydbildet ekstra fylde. Dette var Peter Banks sterkt i mot, og dette var en av grunnene til at han forlot bandet. Dessuten hadde Anderson oppdaget Steve Howe som da spilte i bandet Tomorrow, og ville ha han med i Yes. På grunn av denne utskiftningen i bandet, var Steve Howe avbildet på USA-versjonen av albumet til tross for at det er Banks som spiller. 
Da albumet ble utgitt, var responsen ikke særlig god fra hverken kritikere eller platekjøpere, og bandet fikk «kniven på strupen» av plateselskapet. I ettertid blir albumet ansett som et solid verk fra bandet, og som et viktig steg mot den musikkstilen bandet skulle bli mest kjent for på 1970-tallet.
Som på det forrige albumet, Yes, har bandet spilt inn to coverlåter. På dette albumet finnes låtene «No Opportunity Necessary, No Experience Needed» av Richie Havens og «Everydays» av Stephen Stills. To av låtene er skrevet av Anderson sammen med en tidligere band-kollega fra bandet The Warriors, David Foster. Dette er låtene «Sweet Dreams» og tittellåten «Time and a Word».
Bradley Foundation

Lynde and Harry Bradley Foundation (etablert i 1985), ofte bare Bradley Foundation, basert i Milwaukee, Wisconsin, er en konservativ stiftelse med omtrent en halv milliard amerikanske dollar i aktiva. Ifølge Bradley Foundations årlige rapport i 1998 gav de vekk mer enn 30 millioner dollar per år. Stiftelsen har finansiert forsøk på å støtte føderative institutter, utgivelser og pedagogiske prosjekter.
Golofa sagittariae

Utseende

En stor, rødbrun hornbille. Hannen har et langt, tynt, litt krumt horn på hodet, dette har noen korte tenner på oversiden, og et langt, bredt, foroverkrummet horn på pronotum. Dette er noe utvidet i spissen og danner en "paraply" over hodet, på forsiden kledt med gule hår. Hunnen mangler disse hornene.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er kjent fra Peru.
4. divisjon fotball for menn 2014

Oslo Fotballkrets I

¹ Bøler trakk laget før ferien.
Tricholepis

Utseende

Middelsstore til store oldenborrer, tett kledt med lyse skjell.

Levevis

Larvene lever i jorda der de eter på røtter.

Utbredelse

Slekten er utbredt på Madagaskar.
NHL Entry Draft 1994

NHL Entry Draft 1994 ble holdt 29. juni 1994. Valgene i draften er på "Hockey Database" websiden:
Mimolaia

Utseende

Middelsstore, slanke trebukker, de kan overflatisk minne noe om bløtbiller (Cantharidae). De er farget i svart og rød- eller gulaktig.

Utbredelse

Slekten er utbredt i den Neotropiske økosonen (Sør- og Mellom-Amerika), fra Costa Rica og sørover.
Team Dimension Data

Norske ryttere

På en pressekonferanse 27. august 2014 ble det kjent at Edvald Boasson Hagen hadde signert en toårskontrakt for MTN-Qhubeka og var tiltenkt en kapteinsrolle på laget. Fra 2019-sesongen er også Rasmus Fossum Tiller en del av laget.
IF Troja/Ljungby

IF Troja-Ljungby er en svensk ishockeyklubb fra Ljungby. Klubben ble stiftet 22. mars 1948.
I april 2008 ble klubben klar for å spille i Hockeyallsvenskan.
Pago Pago

Historie

Området og havnen ble kartlagt av den amerikanske Wilkes-ekspedisjonen, som utforsket Stillehavet 1838–1842. Det var rivalisering mellom USA, Tyskland og Storbritannia om kontroll over Samoaøyene. I 1872 avtalte USA havnerettigheter med overhøvdingen og fikk rett til å anlegge en stasjon i Pago Pago i bytte mot militær hjelp. Pago Pago ble dermed anlagt som kullstasjon for amerikanske skip.
Fra 1900 til 1951 hadde USAs sjøforsvar en base i Pago Pago, United States Naval Station Tutuila. Havnen er etter dette benyttet til sivile formål.

Næringsliv og samferdsel

Byens hermetikkindustri foredler tunfisk for eksport og er en viktig arbeidsgiver. Den første hermetikkfabrikken for foredling av tunfisk ble åpnet i 1953 og fikk følge av et anlegg til i 1963. Tunfisk landes i Pago Pago av utenlandske fartøyer. Fordi Amerikansk Samoa er territorium under USA, kan produktene eksporteres til det amerikanske markedet uten toll og avgifter. Hermetikkindustrien i Pago Pago har også dratt fordel av at bestemmelsene om minstelønn ikke har vært gjeldende i territoriet. Da minstelønn ble bestemt innført, medførte det stengning av det ene anlegget i 2007 og oppsigelser ved det andre. Arbeiderne i hermetikkindustrien i Pago Pago er i hovedsak fra nabolandet Samoa.
På 1960-tallet ble Pago Pago bygget ut med veger og skoler og byen fikk et nytt hotell. I 1964 åpnet Pago Pago internasjonale lufthavn og den har bidratt til turistnæringen. Lufthavnen har flyruter til Honolulu og Apia.
Pago Pago havn mottar cruiseskipsanløp, og det er fergeforbindelse til Samoa, samt til Manu'a-øyene (Ta‘ū og Ofu-Olosega) øst i Amerikansk Samoa.
Lundstad

Lundstad (gnr. 91) er en landbrukseiendom i Ullerål krets i Ringerike kommune, Buskerud. Gården er trolig opprinnelig skilt ut fra Viul eller Nærstad. Den grenser i nord til Egge og ligger fysisk på sletten mellom Randselva og Eggemoen. Nærmeste nabo er Austjord behandlingssenter som tilhører kommunen.
Gården tilhører ikke de opprinnelige stad-gårdene, slik navnet antyder, men er nok ryddet i nyere tid. Lundstad nevnes første gang i skriftlige kilder som Lundestad, først i 1604 og deretter i 1617 og 1657. Først i 1723 nevnes den under dagens navn, Lundstad. Det er grunn til å tro at gården har vært en såkalt ødegård, for i 1604 var den matrikkelført med 1/4 skatt. Gården utgjør i dag et areal på snaut 342,7 daa. (Kilde: Norgeskart, Kartverket)
Personlig bilskilt

Et personlig bilskilt (også kalt for personlig kjennemerke) er et ukonvensjonelt og selvvalgt bilskilt, der eieren av bilen eller motorkjøretøyet selv kan bestemme tegnkombinasjonen på bilskiltet innenfor fastsatte begrensninger. Tegnkombinasjonen skildrer ofte et tall, ord, setning eller forkortelse. I enkelte land, byer og områder er det også mulig å bestemme designet, detaljene, fargene og størrelsen på bilskiltet. Hovedregelen er at bilskiltet ikke på noen som helst måte skal krenke varemerker, støte, såre, forstyrre, forvirre eller være til ulempe for noen.

Norge

Fra 15. juni 2017 ble det tillatt for eiere av motorkjøretøy i Norge å endre til et valgfritt personlig bilskilt. Det er Statens vegvesen som utsteder (gir ut) og administrerer personlige bilskilt i Norge. Søknader til alle personlige bilskilt fungerer ved at den som først får sendt inn søknaden om et bilskilt, får det. Kravet til det personlige bilskiltet er at det består av to til syv tegn. Tegnkombinasjonen er begrenset til store bokstaver, tall og mellomrom. Bilskiltet kan ikke inneholde noe støtende, og kjennemerket kan ikke være reservert av noen andre. Eksempler er «RACER», «LOL XD», «007», «ND4SPD», «TURBO», «EUROPA», «QUEEN», «KING», «DRIVER» og «DR1V3R». Blant kombinasjoner som ikke har blitt godkjent, finnes «6MASKIN», «A55HOLE», «ANAL», «ANALHØL», «ASSFUCK», «BIGTITS», «BONER», «DILDO», «DRAP», «FYFAEN», «HESTKUK», «HORE», «INCEST», «KOKAIN», «KUKKEN», «MORDER», «NAZIST», «PEDOFIL», «PARTERE», «POLITIET» og «SUGMÆ».
Da Statens vegvesen åpnet for registrering av personlige bilskilt gikk nettsidene ned på grunn av stor pågang. Etter to uker hadde 11 000 søkt om personlige bilskilt, men bare 1000 hadde blitt innvilget. Ventetiden var på tre måneder.
Det er bileieren som er ansvarlig for at tegnkombinasjonen er i orden. Søkere av personlige bilskilt må ha fylt 18 år og må være eneste eier av bilen. Etter at betaling er fullført og søknaden er godkjent, får man enerett på bilskiltet i ti år. Dersom man ønsker enerett på bilskiltet etter dette, må man søke på nytt tre måneder (senest en måned) før ti år er gått. Etter at ti år er gått og eieren ikke har sendt inn ny søknad, blir det personlige bilskiltet tilgjengelig for andre.
Shrek

Handling

Historien handler om trollet «Shrek» som blir tvunget av «grev Farquaad» til å redde prinsesse «Fiona» fra en drage, slik at «Farquaad» kan gifte seg med henne. På veien blir «Shrek» venn med et snakkende esel og blir forelsket i «Fiona».
Filmen inneholder parodier på mange kjente eventyr og klassiske Disney-filmer, og til og med The Matrix. «Grev Farquaads» ansikt er lik Disneys direktør Michael Eisner, som i 1994 ga sparken til nåværende direktør i DreamWorks, Jeffrey Katzenberg.

Omsetning

Filmen ble en stor suksess og spilte inn mer enn 455 millioner USD på kinoer verden over. Premierehelgen spilte den i USA inn 42,1 millioner USD (112 mill. USD iløpet av to helger), og kunne da kun se seg slått av rekorden til Toy Story 2 fra 1999. 
I Norge ble det solgt 53 182 billetter i premierehelgen.

DVD-utgivelse

Iløpet av tre dager var omsetningen i USA 110 millioner USD, som tilsier 2,5 millioner solgte DVD-plater.
DVD-platen inneholder blant annet eget karaokeprogram med filmmusikken.

Priser

Shrek mottok mange priser og nominasjoner, bl.a. for beste DVD-utgivelse, beste filmmusikk, beste manus etc. Den største prisen var Oscar for beste animasjonsfilm (2002). I Norge ble filmen nominert til Amanda for årets utenlandske spillefilm.

Scenen

Scenemusikalen Shrek The Musical har tatt utgangspunkt i filmen. Den hadde premiere på Broadway desember 2008.
Loren Lockman

Loren Eric Lockman er en amerikansk alternativ behandler.
Lockman promoterer vegansk diett og faste som universalkur mot de fleste sykdommer og lidelser. Han etablerte Tanglewood Wellness Center i Maryland, dette ble i 2005 flyttet til Panama, senere til Costa Rica. Lockman samarbeider med Timothy Scott Trader som har en Ph. D. fra vitnemålsfabrikken Life Science Institute.
I 2007 ble Lockman idømt bøter på totalt 390 000 dollar etter å at en pasient døde under hans behandling, samt ordre om å stoppe å praktisere medisin uten lisens. Pasienten hadde diabetes og Lockman hadde rådet henne til å stoppe å ta insulin. Da hun fikk et anfall av ketoacidose ga han henne store doser insulin, men hun mistet bevisstheten og døde etter kort tid. To andre pasienter hadde også klaget ham inn for uforsvarlig medisinsk behandling.
Sjelesjøen

Sjelesjøen (originaltittel: The Lake of Souls) er en roman i trilogien Vampyrartens skjebne, som igjen er en del av Sagaen om Darren Shan. Boken ble utgitt i oktober 2003. Sjangeren er grøsser og handler om vampyrer.

Handling

Darren Shan sammen med Harkat er på leting etter Sjelesjøen, hvor han vil få svar på mange spørsmål. Sjelesjøen er en sjø hvor sjeler som har blitt fanget på jorden (altså ikke kommet til paradiset) lever. Der vil sjelene gå gjennom minnene fra livet om og om igjen. Ved Sjelesjøen lever det fem draker. To hunn-draker, en hann-drake og to unger. Men drakene kan ikke komme nærmere Sjelesjøen enn tre meter. Men hvis et levende menneske faller ut i vannet, brytes grensen og drakene kan komme fram.
Landsskytterstevnet 1919

Landsskytterstevnet 1919 ble arrangert fra 4. til 6. juli av Molde Skytterlag som arrangerte Landsskytterstevnet for første gang.
878 skyttere deltok og skytterkonge ble Karl Hagen fra Skogner Skytterlag (nå Riflen/Skoger Skytterlag) etter omskyting med Sigurd J. Dahl fra Randsfjord. Fra Molde Skytterlag deltok hele 100 skyttere.
11. serierunde i 1. divisjon fotball for menn 2015

11. serierunde i 1. divisjon fotball for menn 2015 ble innledet søndag 31. mai 2015 klokken 15.00 med kampen mellom Sogndal og Fredrikstad på Fosshaugane Campus.
Skarnsundet

Skarnsundet i Inderøy kommune forbinder Trondheimsfjorden med fjordens indre del: Beitstadfjorden. 
På vestsiden av sundet ligger Fosenhalvøya med Mosvik, Venneshamn og Framverran; på østsiden ligger Utøy med det gamle ferjeleiet Vangshylla, åsen Tittinghalla og Ørdalen naturreservat, og Kjerknesvågen.
Skarnsundbrua over sundet er en del av 755Fylkesvei 755.
Grammofonplate

En grammofonplate, tidligere bare kalt plate eller skive, er et analogt medium for gjengivelse av lyd på en grammofon (platespiller). I dag kalles en slik plate gjerne vinylplate (eller bare vinyl) for å unngå forveksling med en CD-plate.
En grammofonplate består som oftest av en sirkelrund skive der et eller flere lydopptak er gjengitt som en inngraverte rille (dobbel og trippel gravering finnes men er ikke vanlig), det vil si som ett sammenhengende, spiralformet spor med ujevnheter som følger endringene i lydstyrken og -kvaliteten. Grammofonplater har som oftest lydspor på begge platesidene.
Grammofonplater blir avspilt på en platespiller. Der legges plata på en platetallerken og roteres i jevn hastighet mens en spiss grammofonstift på en arm fanger opp mønsteret i platesporet og gjengir vibrasjonene som lyd. Grammofonspillerne var opprinnelige reint mekaniske og hadde fjærmotor og lyddåse, men fikk seinere elektrisk motor og lydforsterkning ved hjelp av pickup, forsterker og høyttaler. 
De første grammofonplatene ble laget av skjellakk (og ble gjerne omtalt som stenkaker eller 78 plater da de oftest ble avspilt på 78 rpm), men ble siden støpt i plast, ofte svart vinyl (polyvinylklorid eller polystyren). Stereoplater kom første gang i 1957. Stereo gjengir lyden i to atskilte lydkanaler ved at hver sideflate i rillene er forskjellige. Grammofonplater gir en rik lydgjengivelse og har lang holdbarhet, men er sårbare for slitasje og skader.
CD-plater kom første gang i 1980, og har siden begynnelsen av 1990-tallet praktisk talt erstattet vinylplater helt. Andre digitale lydformater, som mp3, har kommet til fra 1990-tallet. I de senere årene har CD salget stupt, mens salg av vinylplater har gått opp, samt blitt et vanligere syn i musikkforretninger både på nett og utenfor. I dag er lydfiler det ledende mediumet for musikk, enten som nedlastbare filer eller som strømming.
Vinyl har de siste årene igjen fått økt popularitet blant musikklyttere i den vestlige verden siden rundt ca. 2007. Innen 2010 har vinyletterspørselen økt i enda større mangfold. Innenfor diverse næringer, har LP nådd høyere popularitet sammenlignet med dens popularitet i slutten av 1980-tallet, selv om salget av vinyl bare utgir en marginal prosent av opp imot 6% av all musikksalg.
Sammen med en økende omsetningen av vinyl, har gjenoppdagelsen av vinyl også fått en ny tilstedeværelse i autoriserte platebutikker.
Selv om flertallet av salget vinyl består seg av moderne artister med moderne stilarter innen for musikksjangeren, er gjenopplivingen av vinyl til tider blitt sett på som en gjenoppdagelse av retro-stilen i henhold til at mange unge vinylkjøpere ikke anser vinyl som deres primære musikkformat.
Juni 2017 annonserte Sony Music ny produksjon av platespillere «in-house» innen mai 2018. Dette er Sony’s første produksjon av mediespillerer for vinyl siden 1989, da de avsluttet deres daværende produksjon av vinylspillere.
NGC 3256

NGC 3256 (har også benevnelsene VV 065 og AM 1025-433) er en rest etter to galakser som har kollidert. Den ligger rundt 100 millioner lysår unna jorden i stjernebildet Seglet. Tidevannshalene til NGC 3256 er blant de nærmeste til jorden. NGC 3256 har to galaksekjerner og ligger i Hydra-Centaurus-superhopen.
Minas (Uruguay)

Historie

Byen ble grunnlagt i 1783 av spanske nybyggere fra Asturias og Galicia. José Joaquín de Viana, guvernør i Montevideo, ønsket en by øst i Uruguay (Banda Oriental) for å beskytte kolonien fra portugisiske inntrengerne. Rafael Pérez del Puerto designet byen i mars 1783.

Transport

Ruta 7 forbinder Minas med Montevideo (sør) og Melo (nord).
 Ruta 8 forbinder Minas med Pando og Treinta y Tres (nord).
Adebrattia

Utseende

En liten, brun, påfallende flat gjødselbille. Oversiden er kraftig punktert.

Utbredelse

Slekten er utbredt på Borneo.
Lite båndmetallfly

Utseende

Et middelsstort (vingespenn 32–34 mm), brunt nattfly med to gylne bånd på forvingene. Arten er meget lik vanlig båndmetallfly (Diachrysia chrysitis) og enkelte eksemplarer er ikke mulige å skille fra denne på ytre utseende. Den er i gjennomsnitt litt mindre, de to gylne tverrbåndene er nesten alltid forbundet med en forholdsvis bred bro (vanligvis ikke forbundet hos vanlig båndmetallfly, om de er det, er broen ganske smal). Et annet kjennetegn er at det ytre tverrbåndet hos mange eksemplarer ikke når ut til ytterkanten av vingen. Forkroppen (thorax) er lyst gråbrun med en høy tverrkjøl av oppstående, hårlignende skjell på tvers foran, og en høyt oppstående skjelldusk over scutellum. Forvingen er gråbrun med to brede, grønnlig gullglinsende tverrbånd, disse er nesten alltid forbundet med en bred bro i vingens bakre del. Det ytre båndet når ofte ikke ut til ytterkanten, som da er lyst gråaktig. Det indre tverrbåndet kan være dårlig avgrenset. Nyre- og ringmerkene er brunkantede, ringmerket vanligvis delt i to skilte ringer. Bakvingen er lyst gråbrun, lysere ved roten.

Levevis

Arten kan finnes i mange ulike habitater, bare det finnes brennesler (Urtica dioica) i nærheten. Larvene utvikler seg på disse mellom september og mai. De voksne sommerfuglene flyr i juni – juli, lenger sør er det gjerne også en andre generasjon som flyr om høsten.

Utbredelse

Den er utbredt over det meset av Europa og det nordlige Asia. Totalutbredelsen er noe usikker siden arten har blitt forvekslet med flere andre arter, blant andre vanlig båndmetallfly. I Norge er den temmelig vanlig nord til Nord-Trøndelag bortsett fra på Vestlandet der den bare er funnet noen få steder.
Europamesterskapsrekorder på skøyter for kvinner

Europamesterskapsrekorder på skøyter for kvinner er en oversikt over nåværende og tidligere mesterskapsrekorder for Europamesterskapet på skøyter for kvinner siden starten i 1970.
Mesterskapet endret løpsprogram mellom 1981-sesongen og 1982-sesongen fra mini firkamp til liten firkamp og byttet dermed ut 1 000-meteren til fordel for 5 000-meteren. Mesterskapet er også avholdt over både to og tre påfølgende løpsdager.
Med de første europamesterskapene i perioden 1970 tilogmed 1974 og som kom igang igjen etter en pause fraogmed 1981 og frem til dagens tid, 1975–1980 ble ikke EM på skøyter for kvinner arrangert. Europamesterskapet for kvinner ble tilogmed 1989 arrangert som eget mesterskap, men fra 1990 ble EM på skøyter for kvinner arrangert på samme sted og tid som mennenes mesterskap. Det siste EM på skøyter for kvinner ble arrangert i Vest-Berlin 1989, Vest-Tyskland og det første som ble arrangert sammen var i Heerenveen 1990, Nederland.
Linje E (New Yorks undergrunnsbane)

Linje E (E Sixth Avenue Express) er en undergrunnslinje ved New Yorks undergrunnsbane. Den har fargen blå på rutekart. Linjen betjener 32 stasjoner mellom Jamaica Center – Parsons / Archer eller rushtidssidesporet fra Jamaica – 179th Street i Queens til og World Trade Center på Lower Manhatten.
Hamar og Lillehammer julebrus

Hamar og Lillehammer julebrus er en norsk julebrus som produseres av Ringnes Bryggeri. Den ble opprinnelig produsert av Hamar bryggeri og het Hamar julebrus. Julebrusen skiftet i 1988 til dagens navn, da Nora Industrier kjøpte opp bryggeriet.
Brusen var først en julebrus for mjøs-området, men distribueres nå over store deler av landet.
Brusen har en gyllen brunfarge og mindre søt lukt enn mange andre julebruser. Den har blitt en stor favoritt blant nordmenn og man finner brusen som regel høyt oppe på testlistene. Populariteten har ført til et stort produksjonsvolum, og i 2008 ble det produsert 1,8 millioner liter julebrus. Dette har ført til at brusen også har fått sin egen fanklubb på Facebook.  I desember 2009 sto brusen for 22,4 prosent av det totale brusmarkedet. I 2010 ble det produsert 3 millioner liter,  mens det for 2017 ble produsert 5,4 millioner liter.
Etiketten er utarbeidet av Myres|Lintas reklamebyrå og illustrert av Per Solheim tidlig på 1980-tallet.
William Riley Burnett

Biografi

Burnett var utdannet ved Miami Military Institute og Ohio State University. Han arbeidet i Ohios delstatsadministrasjon som statistiker inntil han 28 år gammel flyttet til Chicago og tok ansettelse som natt-portier på et hotell i et mindre bra strøk. Han hadde da skrevet omkring hundre noveller og fem naturalstiske romaner, alle upubliserte. I sine nye omgivelser fant han inspirasjon til gangster-romanen Little Caesar (1929), som ble en øyeblikkelig bestselger. Han ble invitert av First National Pictures (senere Warner Brothers) til å skrive et filmmanus basert på romanen. Filmen Lille Cæsar (1931) er blitt stående som en fimklassiker. Den markerte også begynnelsen på Burnetts lange karriere som en av filmhistoriens mest innflytelsesrike manusforfattere.
Burnett skal i sin levetid ha skrevet 36 romaner, 60 film- og tv-manus, 100 sanger, 20 skuespill, et stort antall noveller og flere hørespill. Blant hans mest kjente filmer er Lille Cæsar (1931), Scarface (1932), High Sierra (1941), Til siste mann (1942), Asfaltjungelen (1950) og Den store flukten (1963). Han ble nominert til Oscar for beste originalmanus for Til siste mann.